Die wêreld in foto’s – 5 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale distansiëring aangemoedig of algehele landwye afsonderingstydperke ingestel. Te midde van dié regulasies is daar steeds lande waar mense die natuurskoon kan geniet. Fietsryers neem ŉ foto tydens die sonsondergang in San Antonio, VSA. (Foto: Eric Gay, AP) Wolke gloei in die sonsondergang in Tulsa, VSA. (Foto: John Clanton/Tulsa World, AP) ŉ Man op rolskaatse geniet die sonsondergang oor die Middellandse See in Tel Aviv, Israel. (Foto: Ariel Schalit, AP) Mense hou hul afstand van mekaar tydens die sonsondergang op Ocean Beach in San Diego, VSA. (Foto: Gregory Bull, AP) ŉ Man verstel sy gesigsmasker terwyl hy die sonsondergang kyk in San Diego, VSA. (Foto: Gregory Bull, AP)